અમદાવાદઃ દક્ષિણ આફ્રિકા વિરુદ્ધ અંતિમ ટેસ્ટમાં મોટી જીત સાથે ભારતે ૩-૦થી શ્રેણી જીતી લીધી. કેપ્ટન તરીકે વિરાટનો આ સતત બીજો શ્રેણી વિજય છે. આ જીત સાથે જ એ સ્પષ્ટ થઈ ગયું છે કે ભારત અને એશિયામાં વિરાટ કોહલી ટેસ્ટમાં ધોનીના સ્થાને ટીમને સંભાળવા માટે તૈયાર છે. ભારત વિરાટની કેપ્ટનશિપ હેઠળ અત્યાર સુધીમાં ૧૦ ટેસ્ટ રમ્યું છે, જેમાં પાંચમા જીત મળી છે, બે ટેસ્ટમાં ભારત હાર્યું છે, જ્યારે ત્રણ ટેસ્ટ ડ્રો રહી છે. વિરાટે ત્રણ ટેસ્ટમાં દક્ષિણ આફ્રિકા સામે ભારતમાં વિજય મેળવ્યો છે, જ્યારે બે ટેસ્ટ શ્રીલંકામાં પોતાની કેપ્ટનશિપ હેઠળ જીતી છે. એશિયાની બહાર વિરાટ હજુ સુધી કોઈ ટેસ્ટ જીત્યો નથી.